Pa en 2 seuns sterf op N2 in Gqeberha | Netwerk24
Pa en 2 seuns sterf op N2 in Gqeberha
Deur Cara-Lee Dorfling 23 Maart 2021 11:13
Twee kinders en hul pa is Maandagaand in 'n motorbotsing op die N2 in Gqeberha (Port Elizabeth) dood.
Die ma van die kinders het die botsing oorleef en is in 'n plaaslike kliniek vir 'n kniebesering behandel en later ontslaan.
Die motorwrak waarin 'n pa en sy twee kinders Maandagaand op die N2 in Gqeberha dood is. Foto: Verskaf
Volgens die polisie is 'n Volkswagen Polo omstreeks 20:45 op sy dak op die N2 tussen die Blouwaterbaai-afrit en Setlaarsbrug aangetref.
Die polisie ondersoek nog die oorsaak van die ongeluk, maar die aanvanklike ondersoek dui daarop dat die motor teen 'n reling gebots en daarna gerol en op die dak tot stilstand gekom het, sê kapt. André Beetge, polisiewoordvoerder.
Iseanyi Stanley Mbah (42) en sy twee seuns, Uchena Clinton (6) en Chinedu (1), is op die toneel dood verklaar.